ከቅርብ ጊዜ ወዲህ በመዲናችን እዚያም እዚህም ብቅ ብቅ ማለት የጀመሩት መታሻ /ማሳጅ/ ቤቶችም የተነሱበትን አላማ ስተው ከኢትዮጵያዊነት ያፈነገጠ ስራ በመስራት ላይ መሆናቸው በዚህ ጥናት ተደርሶበታል። እነዚህ መታሻ ቤቶችም ለመለየት በሚያስቸግር መልኩ መገኛቸው በመኖሪያ ቤቶች አካባቢ እንደሆነ ተደርሶበታል። አብዛኞቹ እንዲህ አይነቱን አስነዋሪ ድርጊቶች የሚፈፅሙ መታሻ ቤቶች የሚገኙት ደረጃቸውን በጠበቁ ትላልቅ የመኖሪያ ቤቶች ውስጥ ሲሆን፤ ሌሎቹ ደግሞ በትላልቅ የንግድ ህንፃዎች ላይ መሆኑ ተገልጿል። ከሁሉም በላይ የሚያስገርመው ደግሞ እነዚህ ቤቶች እንደ ማንኛውም ሥራ ፈቃድ ያላቸውና አንዳንዶቹም 24 ሰዓት የሚሰሩ መሆናቸው ነው። እነዚህ ቤቶች ታዲያ በመታሻ /ማሳጅ/ ስም ያልተገባ ወሲብና ወሲብ ነክ ድርጊቶች እንደሚፈፀምባቸው ተደርሶበታል።
